laion/Wikipedia-Exotic huggingface dataset:
ג'רון בלוסומגיים

ג'רון סמואל בלוסומגיים (באנגלית: Jaron Samuel Blossomgame; נולד ב-16 בספטמבר 1993) הוא כדורסלן אמריקאי, המשחק בעמדת הסמול פורוורד במונקו. בלוסומגיים למד בבית הספר התיכון צ'אטאוצ'י בג'ונס קריק, ג'ורג'יה. בעונת הג'וניור שלו, הוא נבחר לקבוצה הראשונה של המחוז ולקבוצה השנייה בכל המדינה לאחר שהעמיד ממוצעים של 24 נקודות ו-8.8 ריבאונדים למשחק. בעונתו האחרונה, בלוסומגיים עזר לתיכונו לסיים את העונה עם מאזן של 5–25, מה שעזר להם להעפיל לפלייאוף, שם הפסידו לדרום מערב דקאלב. בשנת 2011, בלוסומגיים הצטרף לקבוצה של ג'ורג'יה באיגוד האתלטים החובבים והוביל אותה עם 15.7 נקודות למשחק. באותה שנה, בלוסומגיים שבר את רגלו לאחר ניסיון לא מוצלח להטביע באימון. בלוסומגיים בחר לשחק באוניברסיטת קלמסון, אך בעקבות הפציעה הוא החליט להוריד את עונתו הראשונה מהזכאות. לאחר שתי עונות בהן השתפר, בלוסומגיים נהנה בעונתו השלישית מעונת פריצה. בלוסומגיים העמיד ממוצעים של 18.7 נקודות ו-6.7 ריבאונדים למשחק, מה שעזר לו להיבחר לקבוצה הראשונה של המחוז ולשחקן המשתפר של העונה. בתום העונה, בלוסומגיים הכריז על התמודדותו בדראפט ה-NBA ‏2016 והוזמן לדראפט קומביין. בסופו של דבר בחר בלוסומגיים לוותר על התמודדותו וחזר לקלמסון עבור עונתו האחרונה. בלוסומגיים נבחר לקבוצה הראשונה של טורניר קדם העונה. הוא העמיד ממוצעים של 17.7 נקודות ו-6.3 ריבאונדים, אשר הובילו את מכללתו לטורניר הלאומי, והוא נבחר לקבוצה השלישית של העונה. בתום העונה, בלוסומגיים הוזמן לדראפט קומביין, ובכך הפך לאחד השחקנים הראשונים שאי פעם הוזמנו לאירוע יותר מפעם אחת. בלוסומגיים נבחר בדראפט במקום ה-59 על ידי סן אנטוניו ספרס. בלוסומגיים שיחק בקבוצה בליגת הקיץ של ה-NBA. בנובמבר 2017, הצטרף בלוסומגיים לקבוצת הבת של הספרס מליגת הפיתוח של ה-NBA, אוסטין ספרס. באפריל 2018, הוא עזר לאוסטין לזכות באליפות כשהוא נבחר לחמישייה השלישית של העונה. ב-24 בספטמבר 2018, בלוסומגיים נכלל בסגל של הספרס במחנות האימונים, אך שוחרר ב-8 באוקטובר לאחר ששותף בשלושה משחקי קדם עונה. ב-22 באוקטובר חזר בלוסומגיים לאוסטין ספרס. ב-19 בנובמבר 2018, הועבר בלוסומגיים בטרייד מאוסטין ספרס לקאנטון צ'ארג' בתמורה לג'ון הולנד. לאחר עשרה משחקים בקבוצה בהם העמיד 20.9 נקודות ו-7.5 ריבאונדים בממוצע למשחק, בלוסומגיים חתם בקבוצת האם של קאנטון מליגת ה-NBA, קליבלנד קאבלירס. ב-5 בדצמבר 2018, בלוסומגיים ערך את הופעת הבכורה שלו ב-NBA כשעלה מהספסל בהפסד 105–129 לגולדן סטייט ווריורס, בו הוריד ריבאונד. חמישה ימים לאחר מכן, ב-10 בדצמבר, בלוסומגיים רשם דאבל דאבל כשעלה מהספסל בהפסד 92–108 למילווקי באקס, עם 11 נקודות, 10 ריבאונדים, 2 אסיסטים וחסימה. ב-23 ביוני 2019, בלוסומגיים עזב את קליבלנד והפך לשחקן חופשי. ב-27 בספטמבר 2019, בלוסומגיים חתם על חוזה אימונים ביוסטון רוקטס. לאחר ששוחרר מהקבוצה, ב-24 באוקטובר הוא חתם בריו גראנדה ואלי וייפרס. ב-1 בפברואר 2020, בלוסומגיים עבר בטרייד לוינדי סיטי בולס. ב-13 באוגוסט 2020, בלוסומגיים חתם בעירוני נהריה מהליגה הישראלית. ב-21 ביולי 2021 חתם בלוסמגיים ברטיופארם אולם הגרמנית. מדיה וקבצים בנושא ג'רון בלוסומגיים בוויקישיתוף ג'רון בלוסומגיים, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר היורוליג זר שני לעירוני נהריה: ג'רון בלוסומגיים, באתר מנהלת ליגת העל בכדורסל, ‏13 באוגוסט 2020
פרסי המוזיקה האמריקאית 2014

טקס פרסי המוזיקה האמריקאית ה-42 התקיים ב-23 בנובמבר 2014 בתיאטרון נוקיה L.A. לייב, לוס אנג'לס, קליפורניה, תוך הכרה באמנים ובאלבומים הפופולריים ביותר בשנת 2014. המועמדים הוכרזו באופן רשמי בשידור חי ב-20 באוקטובר 2014 על ידי, תוך שהוכרז שפיטבול ינחה אותו. איגי אזליה הייתה לאמן עם מרבית המועמדויות בטקס (6), תוך שואן דיירקשן וקייטי פרי היו לאמנים שזכו במרבית הפרסים בטקס (3). הזמרת-יוצרת האמריקאית טיילור סוויפט זכתה בפרס דיק קלארק למצוינות. לאחר הטקס, הוכרז כי נתוני הרייטינג שלו עמדו על כ-11.61 מיליון צופים בסך הכול. ביאורים שודר בשידור חי מהקונצרט של גארת' ברוקס בגרינסבורו, קרוליינה הצפונית. American Music Awards | Nokia Theatre L.A. LIVE, web.archive.org, ‏2014-10-08 American Music Awards Announce 2014 Pre-Show Hosts & Performers, Billboard (באנגלית) A. B. C. News, AMAs 2014: Iggy Azalea Leads American Music Awards Nominations With Six Nods, ABC News (באנגלית) Needham, Alex (2014-11-24). "The 2014 American Music awards – as it happened". The Guardian (באנגלית בריטית). ISSN 0261-3077. נבדק ב-2021-04-17. Sunday Final Ratings: ‘Madam Secretary’, ‘The Simpsons’, ’60 Minutes’ & ‘America’s Funniest Home Videos’ Adjusted Down & Final Football Numbers - Ratings | TVbytheNumbers.Zap2it.com, web.archive.org, ‏2014-11-27 "American Music Awards Announce 2014 Performers". 19 בנובמבר 2014. נבדק ב-19 בנובמבר 2014. {{cite web}}: (עזרה) "Ariana Grande, Nicki Minaj and Lil Wayne added to AMAs Line-Up". 19 בנובמבר 2014. נבדק ב-19 בנובמבר 2014. {{cite web}}: (עזרה) "Selena Gomez, Imagine Dragons and Garth Brooks Added to Line-Up". 19 בנובמבר 2014. נבדק ב-19 בנובמבר 2014. {{cite web}}: (עזרה) ציוץ של WFMY News 2 ברשת החברתית אקס (טוויטר), 19 בנובמבר 2014
איש האל (סרט, 2021)

איש האל (באנגלית: Man of God) הוא סרט דרמה ביוגרפי יווני, דובר אנגלית, שנכתב ובוים על ידי ילנה פופוביץ' בכיכובם של אריס סרבטליס כנקטריוס מאגינה וגם בכיכובם של מיקי רורק ואלכסנדר פטרוב. הסרט הוקרן לראשונה במסגרת פסטיבל הסרטים הבינלאומי במוסקבה ב-2021. אריס סרבטליס – נקטריוס מאגינה מיקי רורק אלכסנדר פטרוב צילומי הסרט נערכו ביוון בספטמבר 2020. "איש האל", במסד הנתונים הקולנועיים IMDb (באנגלית) "איש האל", במסד הנתונים הקולנועיים KinoPoisk (ברוסית) McNary, Dave (21 בפברואר 2020). "Mickey Rourke Joins Religious Drama 'Man of God'". Variety. נבדק ב-14 בנובמבר 2020. {{cite web}}: (עזרה) Kay, Jeremy (25 ביוני 2020). "How producers on Pure Flix sales title 'Man Of God' started production in Greece (exclusive)". Screen Daily. נבדק ב-23 בנובמבר 2020. {{cite web}}: (עזרה) McNary, Dave (21 בפברואר 2020). "Mickey Rourke Joins Religious Drama 'Man of God'". Variety. נבדק ב-14 בנובמבר 2020. {{cite web}}: (עזרה) Kay, Jeremy (15 בספטמבר 2020). "Mickey Rourke wraps Greece shoot on 'Man Of God' (exclusive)". Screen Daily. נבדק ב-14 בנובמבר 2020. {{cite web}}: (עזרה)
דצמבר (סרט, 2022)

"דצמבר" (ברוסית: Декабрь) הוא סרט קולנוע רוסי, בבימויו של קלים שיפנקו על ימי חייו האחרונים של המשורר סרגיי יסנין. הרקדנית הידועה איזדורה דאנקן מגיעה מגרמניה לברית המועצות, מכינה את בריחת המשורר אל מחוץ למדינה. המשורר נוסע ללנינגרד, שם הוא נופל במערבולת אירועי מלחמת האזרחים ברוסיה. על פי שיפנקו, שירת יסנין קרובה אליו והוא חשב על סרט בנושא יסנין עוד מימיו כסטודנט לקולנוע. עם פטרוב הוא עבד על "טקסט" וראה בו את כמי שיכול לגלם כאב פנימי ולהעביר את תחושת המוות הממשמש ובא שחש יסנין בימיו האחרונים. הצילומים התקיימו במוסקבה ובסנקט פטרבורג. עבור הסרט נבנתה תפאורה רחבת היקף בשטח של יותר מ-7,000 מ"ר. הסרט תוכנן לצאת לאקרנים בשנת 2022, אך בהמשך יציאתו נדחתה לשנת 2024. הטיזר הראשון לסרט נחשף באפריל 2021. אלכסנדר פטרוב - סרגיי יסנין אלכסנדר סמוילנקו כריסטינה אסמוס סרגיי גיליוב אנדריי מרזליקין ולדימיר ודוביצ'נקוב קיריל נאגייב מריה ואלשנייה סופיה קרפונינה דניס סלאדקוב פרידונשו רחמטולוב סרגיי קורנקוב אלכסנדר קלאסן מריה וולוגינה "דצמבר", במסד הנתונים הקולנועיים IMDb (באנגלית) "דצמבר", במסד הנתונים הקולנועיים KinoPoisk (ברוסית) אלכסנדר פטרוב יגלם את סרגיי יסנין בסרט "דצמבר" מאת קלים שיפנקו סרטו של קלים שיפנקו על הימים האחרונים לחייו של יסנין עשוי לצאת לאקרנים בסוף שנת 2021 לבסוף, לא בזרוקוב: אלכסנדר פטרוב לוהק לתפקיד המשורר הרוסי הגדול ליאוניד פבליוצ'יק . תעלומת מותו של יסנין  Сусанна Альперина (2020-12-28). "Александр Петров сыграет Сергея Есенина в фильме "Декабрь"". Российская газета. Сусанна Альперина (2020-12-28). "Александр Петров сыграет Сергея Есенина в фильме "Декабрь"". Российская газета. Тизер к фильму "Декабрь". Видео из Сети
מסייאו

מסייאו (בפורטוגזית: Maceió, יש להגות: מָסֵיי-אוֹ) היא עיר הבירה והעיר הגדולה ביותר במדינת אלגואס שבברזיל. העיר, הממוקמת בין גדות אגם מונדאו והאוקיינוס האטלנטי, מהווה אתר תיירות פופולרי בשל חופי הרחצה היפים שלה. בעיר מתגוררים כ־1,030,000 תושבים (נכון לשנת 2017), ובעיר רבתי 1,180,000 תושבים (נכון לשנת 2005). העיר הייתה עד סוף המאה ה-18 כפר דייגים קטן, אולם בניית הנמל בה הביאה להתפתחות העיר והפיכתה, בשנת 1839 לבירת מדינת אלגואס. אקלימה של העיר טרופי, והטמפרטורה הממוצעת 25 מעלות צלזיוס. בעיר ממקום שדה התעופה הבינלאומי זומבי דוס פאלמרס. בעיר נמל מסחרי גדול. בעיר נמצאת האוניברסיטה הפדרלית של אלגואס. פאז'וסארה (Pajuçara): שכונה הממוקמת בקרבת חופיה רחצה של העיר ומהווה מרכז תיירותי בו מלונות רבים ומרכז חיי לילה ותיירות הכולל מועדוני לילה ומסעדות. פונטה ורדה (Ponta Verde): שכונה המצויה לחוף האוקיינוס. השכונה הייתה בעבר מטע קוקוס, וכיום ידועה בעצי הקוקוס הרבים הגדלים בה. פארול (Farol): מקור שמה של שכונה זו הוא המגדלור (בפורטוגזית: Farol ) שהיה ממוקם בה בעבר. השכונה ממוקם על רכס גבוה והמגדלור שהיה בה נועד להדריך את הספינות בדרכם לנמל. בשל גובהו של אזור זה הייתה במקום מצודה בתקופה הקולוניאלית. ז'אראגואה (Jaraguá): ג'אראגואה היא המרכז ההיסטורי של העיר. אזור זה היה המקום בו היה כפר הדייגים במאה ה-18, והמרכז המסחרי של העיר במאה ה-19. בשכונה זו ממוקם הנמל ההיסטורי של העיר והשתמרו בה מבנים רבים בסגנון קולוניאלי. פונטל דה בארה (Pontal da Barra): שכונה זו מכונה על שם דיונות החול שהיו מצויות בעבר בין האוקיינוס האטלנטי ואגם מונדאו עליה שוכנת כיום השכונה. כיום מהווה השכונה כפר דייגים וכפר אומנים, ומהווה אתר תיירות הידוע במסכות מאכלי הים שלו. מדיה וקבצים בנושא מסייאו בוויקישיתוף אתר האינטרנט הרשמי של מסייאו מסייאו, באתר אנציקלופדיה בריטניקה (באנגלית) ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
גיל בר הדס

גיל בר הדס (נולד ב-2 בספטמבר 1990) הוא מוזיקאי, זמר-יוצר, מלחין ומעבד מוזיקלי ישראלי. בר הדס נולד בשנת 1990 בתל אביב ולמד בתיכון עירוני א' במגמת תיאטרון. בצבא שירת בלהקת הנח"ל כגיטריסט וזמר ולאחר מכן כמעבד המוזיקלי של להקות צבאיות. בר הדס הוא בעל תואר ראשון במוזיקה מטעם האקדמיה למוסיקה ולמחול בירושלים. בר הדס החל להופיע מגיל 17 במועדונים כמו הבארבי, האוזן בר ותמונע. בשנת 2018 יצא אלבומו הראשון "גיל בר הדס" שאותו הפיק מוזיקלית תומר ישעיהו. בר הדס כתב והלחין את כל שירי האלבום למעט שירה של לאה גולדברג, "אם תתן לי חלקי" שאותו ביצעה רוני בר הדס ללחן של גיל. שירי האלבום הושמעו בתחנות הרדיו בהן גלגלצ, 88FM ואקו 99FM. הקליפ של השיר "מה חשבת" מתוך האלבום בבימוי נמרוד קרן ובהשתתפות מאי רופ, טל שדה ובר הדס עצמו, זכה ליותר מ-200 אלף צפיות ביוטיוב. השיר נבחר לאחד משירי השנה של כאן 88 לשנת 2018, והיה מועמד לתואר שיר השנה בגלגלצ. האלבום זכה לביקורות חיוביות. בר הדס הופיע עם שירי האלבום ברחבי הארץ. באותה שנה שיתף פעולה עם הזמר רותם ג'ראד שכתב לו את השיר "לא מסתדר". השיר הופיע ברשימת בחירת העורכים של כאן 88. בשנת 2019 הופיע במסגרת פסטיבל "יערות מנשה" לצד מירב הלינגר, אסף אמדורסקי, ספיר וולך, אלה רונן, פלורה ואחרים. בשנת 2021 יצא אלבומו השני "נסיעות ארוכות", בחברת התקליטים "קמע". את שירי האלבום כתב והלחין בר הדס למעט השיר "אהובתי כאן חושך" שכתב חנוך לוין. את האלבום השני הפיק בר הדס עם יובל וילנר עם ליווי וייעוץ אמנותי של פיטר רוט. השיר "וייטנאם" שיצא בשנת 2020, שכתב והלחין הופיע ברשימת בחירות העורכים של כאן 88 באותה שנה. לקראת צאת האלבום הוא התארח בג'אם של 88FM. השיר "לא התכוונו לעכשיו", דואט עם אביגייל רוז מתוך האלבום יצא בתאריך 25 באפריל 2021. במופע השקת האלבום שהתקיים ב-5 ביוני 2021 התארחו אביגייל רוז ויהלי סובול. בנובמבר 2021 השתתף יחד עם אחותו, רוני במופע המחווה לבני אמדורסקי ״טוב לי לשיר לעולם״ כחלק מפסטיבל תיאטרון ירושלים. שם ביצעו שירים יחד עם שלום חנוך, אסף אמדורסקי, קרן-אן, רונה קינן ורבקה מיכאלי ובליווי התזמורת הסימפונית ירושלים. בשנת 2022 ביצע עם אחותו רוני את השיר "בלילה" מאת יורם טהרלב. הביצוע הופיע בפרויקט מחווה לשיריו של טהרלב "יעלה ויבוא", בהפקתו של אייל מזיג. בר הדס ליווה ועיבד מוזיקלית הפקות מוזיקליות והצגות בבית הספר למשחק בית צבי. בר הדס מנהל מוזיקלית את מקהלת "זמר מתגלגל" של מרכז הספורט איל"ן ברמת גן. 2018: גיל בר הדס 2021: נסיעות ארוכות אחותו היא הזמרת רוני בר הדס. מתגורר במרכז הארץ. מדיה וקבצים בנושא גיל בר הדס בוויקישיתוף גיל בר הדס, ברשת החברתית פייסבוק גיל בר הדס, ברשת החברתית אינסטגרם גיל בר הדס, סרטונים בערוץ היוטיוב גיל בר הדס, באתר שירונט גיל בר הדס, באתר אפל מיוזיק (באנגלית) גיל בר הדס, באתר ספוטיפיי גיל בר הדס, באתר Songkick (באנגלית) גיל בר הדס, דף שער בספרייה הלאומית גיל בר הדס, באתר בנדקמפ גיל בר הדס, באתר טיידל (באנגלית) ג'אם 88 עם גיל בר הדס - 13.01.21 יואב יפת מגיש. גיל בר-הדס - מה חשבת אתר יוטיוב על הקליפ ראו: מכת בכורות: השילוב הכי נכון של ניק קייב ועברית, רז ישראלי, 18 בפברואר 2018, ישראל היום כאן 88 מסכמת שנה במוזיקה הישראלית האלטרנטיבית, מערכת כאן 88, 2018 בחירות העורכים - כאן 88, 4.12.2018 כאן 88 פסטיבל יערות מנשה, 2019 בחירות העורכים - כאן 88 : 17.11.2020 כאן 88 פסטיבל תיאטרון ירושלים, תוכנית פסטיבל ירושלים, נוב' 2021 קשת ברגסון, ‏מרגש: ביצועים חדשים לשיריו של יורם טהרלב, באתר "סרוגים", 4 בינואר 2022
אמיר גולה

אמיר גולה (נולד ב-31 במרץ 1969) הוא כדורגלן עבר ישראלי, ששיחק בעמדת הקשר, ומזוהה עם קבוצת הפועל ירושלים, שם היה קפטן הקבוצה לתקופה מסוימת. גולה נולד וגדל בשכונת קטמון הירושלמית. בגיל 10 הצטרף לקבוצת הילדים של הפועל ירושלים. בקבוצת הילדים והנוער שיחק גולה בעמדת הקשר ההתקפי פליימייקר והחלוץ. הוא התחיל להשתלב בשנת 1989 בבוגרים, אך בתחילה לא באופן קבוע. רק לאחר סיום שירותו בצה"ל בגיל 23, החל גולה להשתלב בסגל הבוגר, כשהקבוצה הייתה תחת מפרק זמני, ומאמן הקבוצה הבוגרת באותה התקופה שייע פייגנבוים, הסיט אותו לעמדת הקשר האחורי, שם שיחק לאחר מכן במשך רוב קריירת הבוגרים שלו. בעונת 1997/1998 הגיעה הקבוצה לגמר גביע המדינה נגד מכבי חיפה, כאשר גולה קפטן הקבוצה במעמד זה, אך הקבוצה הפסידה 0–2 וסיימה כסגנית הזוכה במפעל בלבד. בעונת 1999/2000 ירדה הקבוצה לליגה השנייה, ועונה לאחר מכן עזב גולה את הקבוצה לקבוצת הפועל נצרת עילית (כיום נקראת הפועל נוף הגליל) בהשאלה, שם אף התחיל בקריירה חדשה בחברת "רב-בריח". לאחר מכן חזר לעונה אחת בהפועל ירושלים, ולאחריה הודיע על פרישה ממשחק פעיל בגיל 33, והמשיך בקריירה בחברת המנעולים. בהמשך, לאחר הקמתה של הפועל קטמון ירושלים בליגה ג', הצטרף גולה לקבוצה בשנת 2009, וחזר לשחק שתי עונות במדי הקבוצה החדשה בגיל 40, לאחריהן פרש סופית מכדורגל בשנת 2011, והחל לשמש בתפקידים מקצועיים שונים בקטמון, בין היתר עוזר מאמן של הקבוצה הבוגרת, מאמן בילדים ובנוער, וסקאוט. אמיר גולה, באתר ההתאחדות לכדורגל בישראל אמיר גולה, באתר Transfermarkt שובו של לוחם: אמיר גולה מצטרף להפועל קטמון, אתר nrg, מקומון זמן ירושלים, מוטי פרנג'י, 6 באוגוסט 2009
דונה שירלי

דונה לי שירלי (באנגלית: Donna Lee Shirley; נולדה ב-1941) היא האישה הראשונה שניהלה פרויקט בנאס"א, והמנהלת לשעבר של התוכנית לחקר מאדים של המעבדה להנעה סילונית של נאס"א. שירלי היא המחברת של הספר "Managing Martians: The Extraordinary Story of a Woman's Lifelong Quest to Get to Mars—and of the Team Behind the Space Robot That Has Captured the Imagination of the World". שירלי נולדה בפאולס ואלי שבאוקלהומה וגדלה בויינווד. בנעוריה הייתה פעילה בתנועת הצופות בארצות הברית וניגנה באבוב. בתיכון בשונה מבנות כיתתה לא למדה כלכלת בית אלא שרטוט טכני. היא החלה להתעניין בחקר החלל ובחקר מאדים בעקבות ספרי המדע הבדיוני "החולות של מאדים" של ארתור סי. קלארק ו-"The Martian Chronicles" של ריי ברדבורי. לרגל יום הולדתה ה-15 רשמו אותה הוריה לחוג טיסה, והיא קיבלה רישיון טיס בגיל 16. היא נרשמה ללימודי הנדסה באוניברסיטת אוקלהומה, אף על פי שיועצי האוניברסיטה התריעו בפניה כי "נשים אינן יכולות להיות מהנדסות". במהלך לימודיה התארסה, ובחרה לשנות את מסלול לימודיה לכתיבה טכנית על מנת לקבל תואר מוקדם יותר. זמן קצר אחרי כן היא נפרדה מארוסה. היא החלה לעבוד במקדונל איירקראפט קורפוריישן ככותבת אפיון בסנט לואיס שבמיזורי למשך כשנה, ואחרי כן חזרה ללמוד באוניברסיטה על מנת להשלים את התואר בהנדסה מכנית/חלל. היא קיבלה תואר ראשון בהנדסה מכנית וחלל ב-1965 ותואר שני מאוניברסיטת דרום קליפורניה בהנדסת חלל ב-1968. שירלי שימשה כעוזרת דקאן ומרצה להנדסת אווירונאוטיקה בבית הספר להנדסה של אוניברסיטת אוקלהומה עד לפרישתה בשנת 2003. בין השנים 1966 ל-1998 עבדה שירלי במעבדה להנעה סילונית. כשהצטרפה לשם הייתה האישה היחידה מבין 2,000 עובדים שלהם היה תואר בהנדסה. בנאס"א עבדה במספר פרויקטים. היא הייתה חברה בצוות שתכנן את מגן החום של רכב החלל שתוכנן לחדור את האטמוספירה של מאדים. האי שימשה כמנתחת, ובהמשך כמנהלת תוכנית מארינר 10 לנוגה וכוכב חמה. היא הובילה את צוות המחקר של רובר המאדים. היא ניהלה את התוכנית לחקר מאדים והובילה את הצוותים של מארס פאת'פיינדר וסוג'ורנר. ב-1997 נוספה שירלי להיכל התהילה של נשים בטכנולוגיה וב-1998 נכנסה לרשימת היכל התהילה של התעופה והחלל של אוקלהומה, וכן לפרס מהאקדמיה האמריקאית להישגים. היא פרשה מניהול תוכנית החקר המאדים באוגוסט 1998. על שמה נקרא האסטרואיד "5649 שירלי" שנתגלה בסמוך למאדים. Managing Creativity: A Practical Guide to Inventing, Developing and Producing Innovative Products. 1997.; E-book Managing Martians. Broadway Books. 1998. ISBN 9780767902403.; Random House Digital, Inc., 2010, ISBN 9780307756831 הביוגרפיה של דונה שירלי ב quest.nasa.gov הביוגרפיה של דונה שירלי, באתר managingcreativity.com The Myths of Mars: Why We're Not There Yet, and How to Get There Donna Shirley, LEMELS N-MIT 11 Facts About Donna Shirley, the First Woman to Manage a NASA Program, www.mentalfloss.com, ‏11 במרץ 2021 (באנגלית) Donna Shirley, LEMELS N-MIT הביוגרפיה של דונה שירלי, באתר managingcreativity.com
ציקלון (פירושונים)

האם התכוונתם ל... ציקלון – מונח מטאורולוגי לציון אזור מעגלי מוגדר של תנועה סיבובית סגורה, הנעה באותו כיוון עם סיבוב כדור הארץ. הפרדה ציקלונית – שיטה להפרדת חומר חלקיקי מזורם באמצעות מערבולות. ציקלון (משגר) – משגר לוויינים שפותח בברית המועצות ציקלון (מערכת ניווט) – מערכת ניווט לוויינית שפותחה בברית המועצות סאיקלון מוצרי תעופה – חברת תעשייה אווירונאוטית ישראלית. בשנותיה הראשונות נקראה "ציקלון מוצרי תעופה"
מארינר 10

מארינר 10 (באנגלית: Mariner 10) הייתה גשושית אמריקאית שנבנתה כחלק מתוכנית מארינר של נאס"א. הגשושית הייתה הגשושית האחרונה בתוכנית. היא הייתה מתוכננת לעבור ליד נוגה וכוכב חמה. מארינר 10 הייתה הגשושית הראשונה שניצלה מקלעת כבידתית בשביל לעבור מסלול למסלול. הגשושית נבנתה על ידי בואינג כאשר נאס"א הציבה רף עליון לעלות הפרויקט - 98 מיליון $. בגשושית הותקנו מספר מכשירי מדידה. בניית הגשושית הסתיימה ביוני 1973 כאשר היא עזבה את המפעל בסיאטל. השיגור בעזרת משגר אטלס-קנטאור בוצע ב-3 בנובמבר. במהלך שבוע הראשון של הטיסה בוצעו צילומים של כדור הארץ ושל הירח שאיפשרו לעדכן את המפות של הירח. במהלך טיסה לכיוון נוגה התרחשו מספר בעיות טכניות אך היה ניתן להמשיך כמתוכנן. בינואר 1974 בוצעו צילומי של שביט Kohoutek וב-21 בינואר בוצע עדכון המסלול. ב-5 בפברואר 1974 הגשושית עברה 5,768 ק"מ מנגה. הגשושית החלה בצילומי נוגה ועד ל-13 בפברואר בוצעו 4165 צילומים. ביצוע מקלעת כבידתית היה מוצלח וגשושית החלה לנוע במסלול לכוכב חמה. ממצאי המדידות וצילומים הוכיחו קיום עננים נעים על נוגה וקיום שדה מגנטי חלש. המעבר הראשון בקרבת כוכב חמה התרחש ב-29 במרץ 1974 כאשר המרחק היה 703 ק"מ בלבד. בהמשך המסלול גשושית עברה לידה פעם נוספת ב-21 בספטמבר. המעבר האחרון התרחש ב-16 במרץ 1975 כאשר מרחק מכוכב לכת היה 327 ק"מ בלבד. במהלך כל הפגישות הועברו צילומי כוכב חמה למרכז התקשרות. על בסיס 2,800 צילומים שהתקבלו החל הכנת מפת כוכב חמה. ב-24 במרץ 1975 הקשר עם הגשושית הופסק. ניתן להניח שהיא נמצאת במסלול סביב השמש גם כיום. מדיה וקבצים בנושא מארינר 10 בוויקישיתוף אתר האינטרנט הרשמי של מארינר 10 (באנגלית) נתונים מאתר נאס"א תיאור מפורט של הגשושית וממצאים צילומים שהתקבלו
ג'ינג'ר

האם התכוונתם ל... זנגביל (ג'ינג'ר), לרוב מוכר כקנה שורש בצבע חום בהיר, טעמו חריף ומרענן (ראו גם: זנגביל (פירושונים)). מקור המילה "ג'ינג'י" בביטוי מקביל באנגלית בריטית - ginger-haired. מקורו של ביטוי זה הוא בצמח הג'ינג'ר, או בעברית זנגביל, שנמכר כממתק מסוכר שצבעו כתום. ג'ינג'ר בייקר – מתופף בריטי, חבר להקת קרים. ג'ינג'ר רוג'רס (Ginger Rogers), רקדנית, שחקנית וזמרת במחזות זמר וסרטים מוזיקליים. ג'ינג'ר פיש (באנגלית: Ginger Fish) הוא שם הבמה של קנת' רוברט ווילסון המתופף של להקת המטאל אלטרנטיבי מרילין מנסון. ג'ינג'ר ספייס, שם הבמה של ג'רי האליוול, זמרת פופ בריטית, יוצרת ושחקנית אשר התפרסמה כחלק מלהקת הבנות ה"ספייס גירלז" באמצע שנות התשעים. ג'ינג'ר, כינוייה של המומיה הקדומה ביותר שמתוארכת למאה ה-34 לפנה"ס. הגווייה מוצגת במוזיאון הבריטי, וזכתה לכינוי "ג'ינג'ר", בגלל שיערה האדום. סיפורי ג'ינג'ר היא תוכנית אמריקאית מונפשת שעלתה לאוויר באוקטובר שנת 2000. ג'ינג'ר אייל – משקה קל מוגז וממותק בטעם זנגביל. אישים ששמם הפרטי הוא ג'ינג'ר
איגוד מוזיקת הקאנטרי

איגוד מוזיקת הקאנטרי הוא איגוד שנוסד ב-1958 בנאשוויל טנסי וכולל 233 חברים. הוא היה הארגון הראשון שהוקם כדי לקדם סוגה מוזיקלית כלשהי, ומטרתו הייתה להנחות ולשפר את התפתחותה של מוזיקת קאנטרי ברחבי העולם; להדגים זאת כמדיום בר-קיימא למפרסמים, צרכנים ותקשורת; וכדי לספק מטרה אחידה לתעשיית מוזיקת הקאנטרי. בכל שנה בין ספטמבר לאוקטובר נערך מטעם האיגוד טקס פרסים דרכו רבים מאוהדי המוזיקה גילו מודעות לאיגוד. ערך מורחב – פרסי איגוד מוזיקת הקאנטרי בכל שנה מתקיים טקס מטעם האיגוד המכונה "טקס פרסי ה-CMA" ובו ניתנים פרסים לאמנים בתחום מוזיקת הקאנטרי. הטקס התקיים לראשונה ב-1967 ומאז ועד היום הוא משודר בטלוויזיה. הטקס נחשב לאחד מהטקסים הגדולים והפופולריים בסצנת הקאנטרי. בטקס מחולקים פרסים כמו "אמן השנה", "שיר השנה" ו"קליפ השנה". ההרכב ברוקס & דאן והזמר וינס גיל הם האמנים שזכו במרבית הפרסים בטקס. מירנדה למברט היא האישה שזכתה במרבית הפרסים בטקס. ג'ורג' סטרייט הוא האמן שהיה מועמד למרבית הפרסים בטקס, בעוד שמירנדה למברט היא האישה שהייתה מועמדת למרבית הפרסים בטקס. בכל שנה מתקיים מטעם האיגוד מופע מיוחד ובו אמני קאנטרי מופיעים עם שירי חג מולד שונים. האירוע מוקלט מראש ומשודר בכל שנה על ידי רשת ABC. הפסטיבל מתקיים מטעם האיגוד והוא נחשב לאחד מהפסטיבלים הגדולים בעולם העוסקים במוזיקת קאנטרי. הפסטיבל מתקיים בכל שנה בנאשוויל, טנסי בקיץ. הפסטיבל זוכה להצלחה רבה ובכל שנה מגיעים אליו מאות אלפי אנשים. במהלך הפסטיבל מופיעים מאות של אמנים על 11 במות שונות ובנוסף ישנו גם יריד הנקרא "יריד X" ובו למשתתפים בפסטיבל יש הזדמנות להיפגש עם האמנים המופיעים פנים מול פנים. בנוסף לכך, הפסטיבל גם מוקלט ומשודר בספיישל בן 3 שעות על ידי רשת ABC. האקדמיה למוזיקת קאנטרי – ארגון נפרד מ-CMA פרסי האקדמיה למוזיקת קאנטרי CMT – ערוץ מוזיקת קאנטרי, בבעלות רשת המדיה Viacom מדיה וקבצים בנושא איגוד מוזיקת הקאנטרי בוויקישיתוף אתר האינטרנט הרשמי של איגוד מוזיקת הקאנטרי איגוד מוזיקת הקאנטרי, ברשת החברתית פייסבוק איגוד מוזיקת הקאנטרי, ברשת החברתית אקס (טוויטר) איגוד מוזיקת הקאנטרי, ברשת החברתית אינסטגרם Home - CMA World - CMA Country Music Association, CMA World (באנגלית אמריקאית)
יחסי אלבניה–ארגנטינה

יחסי אלבניה–ארגנטינה הם יחסי החוץ בין אלבניה וארגנטינה. שתי המדינות כוננו יחסים דיפלומטיים בשנת 1973. בשנת 1987 שקלה ממשלת ארגנטינה לבנות באלבניה כור גרעיני בעסקה בשווי של למעלה מ-10 מיליון דולר. בשנת 2015 ביקר שר החוץ האלבני דיטמיר בושאטי בארגנטינה, שם נפגש עם שר החוץ הארגנטינאי ועם ראשי הקהילה האלבנית במדינה. אלבניה מחזיקה בארגנטינה שגרירות בבואנוס איירס. ארגנטינה מיוצגת באלבניה באמצעות שגרירותה ברומא, איטליה. מדיה וקבצים בנושא יחסי אלבניה–ארגנטינה בוויקישיתוף ARGENTINA EYES PLAN TO BUILD ALBANIA REACTOR באתר joc‏, 23 באוגוסט 1987 Ministri Bushati vizitë në Argjentinë, takime me diasporën shqiptare באתר aa‏, 3 בנובמבר 2015 נציגויות חוץ באתר משרד החוץ הארגנטינאי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.